Historia de Nagoia

Polo menos dende o século VI (posibelmente dende o século II ou III) existía no lugar, xunto a costa, o santuario xintoísta de Atsuta, o segundo en importancia tralo de Ise.

Entre 1394 e 1427, a uns dez quilómetros ao noroeste, é erixido o castelo de Kiyosu coma posto defensivo da capital da provincia de Owari, e no 1476 convértese en sede do goberno provincial. É a época feudal xaponesa e a inestabilidade a norma.

Así, en 1521 é erixido un primeiro castelo en Nagoia por Imagawa Ujichika, coma base de expansión do seu poder na provincia. Alí nacerá Oda Nobunaga en 1534, un dos *daimyo* (señores feudais) máis lendarios. E dende alí tomará o castelo de Kiyosu en 1555 facéndoo a súa residencia. O de Nagoia queda abandonado.

Ata que en 1610, Ieyasu Tokugawa, o máis poderoso dos *daimyo* (ou *shogun*), decide o traslado da capital provincial dende Kiyosu ata Nagoia, mandando facer un novo castelo, o actual. As razóns foran que o de Kiyosu era pequeno e situado nunha zona inundable mentres que Nagoia se sitúa nunha meseta. A cidade que se formara en Kiyosu ao redor do castelo desaparece (60.000 habitantes trasladados) e nace unha nova en torno ao novo castelo, Nagoia http://nagoya400history.com/_src/sc2875/004_E5908DE58FA4E5B18BE59F8EE4B88BE59BB3.jpg.

A disposición é a característica cuadrícula http://nagoya400history.com/_src/sc1119/022_E7A281E79BA4E589B2.jpg, neste caso ao sur do recinto fortificado, cunha vía principal na metade que leva ata a costa, ao longo da cal dispúñanse recintos de culto (templos e santuarios) e residencias de campo das elites http://nagoya400history.com/_src/sc1528/025_E6A998E794BA.jpghttp://nagoya400history.com/_src/sc1529/023_E58D97E5AFBAE794BA.jpg.
De seguido fanse obras para unir o porto en Atsuta http://nagoya400history.com/_src/sc1236/129_E4B883E9878CE381AEE6B8A1E38197.jpg co castelo mediante un canal de 6&nbsp;km paralelo a aquela vía, o río Horikawa, co que garantir o abastecemento da nova poboación http://www.city.nagoya.jp/_res/usr/52636/The_Horikawa_River.pdf. Ao mesmo tempo, o santuario de Atsuta é elixido coma estación de postas 42 do Tokaido https://web.archive.org/web/20070418082920/http://www.hiroshige.org.uk/hiroshige/tokaido_hoeido/images/tokaido_map.GIF, o gran camiño de unión entre a vella capital do Xapón, Kyoto, e a nova, Edo (Tokyo). Ámbolos dous factores (castelo e estación-porto) serán os determinantes do desenvolvemento de Nagoia.

Desenvolvemento que se afianzará sobre todo coma centro dunha rexión eminentemente industrial. Así os séculos XVII, XVIII e XIX verán o incipiente comezo da industria da cerámica, pólvora, téxtil do algodón, e a tradicional dos bonecos mecánicos (*karakuri ningyo*). En 1660, despois dun gran incendio, anchéase unha das rúas oeste-leste (a Hirokoji-dori, de 5 a 27 m.) para serviren coma devasa. Dous séculos máis tarde, será a principal da cidade e unión do centro coa nova estación do ferrocarril no oeste do Horikawa.

Porque coa Restauración Meiji en 1868, Nagoia acada condición de cidade capital de prefectura. O crecemento continúa da man do porto de Atsuta e o ferrocarril http://nagoya400history.com/_src/sc1206/122_E6988EE6B2BB20E59CB0E59BB3.jpghttp://www.davidrumsey.com/rumsey/Size4/D0007_JapanMaps/00074180.jpg?userid=39&username=browserJapanMap&resolution=4&servertype=Browser&cid=9&iid=RUMSEY&vcid=NA&profileid=2&usergroup=JapanMaps&language=0. O primeiro amplíase mediante sucesivos recheos http://nagoya400history.com/_src/sc1257/127_E9968BE6B8AFE79BB4E5BE8CE381AEE5908DE58FA4E5B18BE6B8AF.jpghttp://nagoya400history.com/_src/sc1267/128_E5908DE58FA4E5B18BE6B8AFE381AEE59F8BE38281E7AB8BE381A6.jpg, e para 1911 toda unha rede ferroviaria tecía o espazo entre porto e centro http://nagoya400history.com/_src/sc1210/122_E6988EE6B2BB43E59CB0E59BB3.jpg, onde a industria seguía a súa expansión. Tamén un novo canal paralelo ao Horikawa polo leste foi escavado (o Shinhorikawa). A exposición do tricentenario da cidade no 1910 había de deixar un parque no sueste da cuadrícula (o actual Tsuruma).

Antes da IIGM, establécese unha industria clave para a rexión, a do automóbil; e un novo canal unindo o porto co área da estación do ferrocarril é escavado polo oeste do Horikawa (canal Nakagawa, 1932). Neses anos, o espazo entre o primeiro e segundo foxos do castelo (ocupado historicamente polo persoal subalterno do señor Tokugawa), urbanízase con edificios representativos (o concello por exemplo)http://nagoya400history.com/_src/sc1874/405_E5B882E5BDB9E68980E68BA1E5BCB5.jpg.

Os bombardeos da conflagración mundial destrúen un carto da cidade e na reconstrución posterior decídese a apertura de dous grandes avenidas bulevares (100 metros de anchura): Hisaya-dori http://web-japan.org/nipponia/nipponia31/images/feature/17_1.jpg, de norte a sur polo leste da cuadrícula histórica; e Wakamiya, perpendicular a aquela, pechando polo sur a cidade vella http://www.eorc.jaxa.jp/en/imgdata/topics/2006/img/tp060725_01e.jpg.